Um sex hundruð milljónir hafa verið teknar ólöglega út úr Heilsustofnuninni í Hveragerði, samkvæmt úttekt eftirlitsdeildar Sjúkratrygginga Íslands og kröfur hafi verið gerðar um úrbætur. Þetta kemur fram á vef Kjarnans. Þar segir enn fremur að samningur Heilsustofnunar við Sjúkratryggingar, sem rennur út í mars, tryggi henni næstum einn milljarð króna á ári úr ríkissjóði.
Í frétt Kjarnans kemur fram að Náttúrulækningafélagið hafi einhliða ákveðið að hækka arðgreiðslur til sín og til að standa undir þeim velt umframkostnaði á sjúklinga og nýtt rekstrarfé stofnunarinnar til heilsutengdrar ferðaþjónustu sem ekki sé hluti af samningnum. Eftirlitsdeild Sjúkratrygginga Íslands fer meðal annars fram á það í bréfi til ríkisendurskoðunar og heilbrigðisráðuneytisins að Náttúrulækningafélagið hætti að taka arð út úr rekstri Heilsustofnunarinnar og að þeim sem sækja endurhæfingu á stofnuninni borgi fyrir það gjald sem endurspegli raunkostnað vegna gistinátta. Í umfjöllun Kjarnans kemur fram að Heilsustofnun hafni niðurstöðu úttektarinnar.
Náttúrulækningafélag Íslands tók sex hundruð milljónir króna ólöglega út úr stofnuninni á fimmtán ára tímabili, samkvæmt umfjöllun Kjarnans. Umframkostnaði við arðgreiðslur hafi verið velt yfir á sjúklinga. 